**Ανακοίνωση**

**Υποβολή αίτησης για εξασφάλιση Άδειας**

**Επαγγελματικής Στέγης για το έτος 2019**

**(άρθρα 103 έως 113 του περί Δήμων Νόμου)**

Όλοι οι κάτοχοι επαγγελματικών υποστατικών πρέπει να υποβάλουν αίτηση για την εξασφάλιση άδειας λειτουργίας επαγγελματικού υποστατικού . Η αίτηση θα πρέπει να συμπληρωθεί κατάλληλα και να συνοδεύεται με όλα τα απαιτούμενα δικαιολογητικά.

Το έντυπο αίτησης καθώς και το έντυπο με τα απαραίτητα δικαιολογητικά που πρέπει να συνοδεύουν την αίτηση οι ενδιαφερόμενοι μπορούν να τα προμηθευτούν από τα γραφεία του Δήμου Γεροσκήπου. Το έντυπο αίτησης βρίσκεται και στην ιστοσελίδα του Δήμου Γεροσκήπου.

Οι αιτήσεις θα πρέπει να υποβληθούν μέχρι την 1 Μαρτίου 2019 .

Για όσα υποστατικά χρειάζεται να υποβληθεί αίτηση στην Πολεοδομική αρχή για αλλαγή χρήσης, θα πρέπει να προσκομίζεται στον Δήμο, αντίγραφο της αίτησης που υποβλήθηκε στην πολεοδομία.

Σε περίπτωση παράλειψης υποβολής της αίτησης ή απόρριψης της αίτησης ο Δήμος Γεροσκήπου θα λάβει όλα τα ενδεικνυόμενα μέτρα.

Για πρόσθετες πληροφορίες ή διευκρινήσεις , οι ενδιαφερόμενοι μπορούν να αποτείνονται στον κ. Κυριάκο Νεάρχου τηλ. 26961425, 26962324.